ВЪЗЛОЖИТЕЛ: ОБЩИНА ПЕРНИК

ПРЕДМЕТ: „Изготвяне на финансов анализ“ за проект „Изграждане на социални жилища в кв. Тева – общинска сграда с капацитет 100 души“

**ТЕХНИЧЕСКО ЗАДАНИЕ**

За избор на изпълнител съгласно чл. 20, ал. 3, т. 2 от ЗОП – обявление с предмет „Изготвяне на финансов анализ“ по проект „Изграждане на социални жилища в кв. Тева – общинска сграда с капацитет 100 души“ по Приоритетна ос 1: „Устойчиво и интегрирано градско развитие“, процедура: BG16RPOP001-1.001-039 „Изпълнение на интегрираните планове за градско възстановяване и развитие 2014-2020” на Оперативна програма „Региони в растеж“ 2014-2020 г.

**Кратко описание на проекта:**

Изграждането на социални жилища ще се осъществи в сгради, общинска собственост представляващи многофамилна жилищна сграда (бл. № 20) на 6 етажа и многофамилна жилищна сграда (бл. № 21) на 6 етажа. Сградите се намират в кв. Тева, който изцяло попада в границите на Зоната с преобладаващ социален характер като част от ИПГВР на гр. Перник. Социалните жилища ще бъдат предназначени за лица от уязвими, малцинствени и социално слаби, маргинализирани групи от населението и други групи в неравностойно положение, които нямат собствено жилище и не могат да си позволят жилище под наем на пазарни цени. Физическото местонахождение на строителството осигурява пространствена интеграция на маргинализираните групи в обществото, като осигурява техническа, социална и образователна инфраструктура. По отношение на този тип социална инфраструктура, общината изпълнява възложеното й по закон задължение, а именно провеждането на социална политика на местно ниво.

**Обща цел:**

Общата цел на проекта е чрез изграждането на съвременни социални жилища на територията на гр. Перник да се осигури подслон и нормални условия на живот на уязвими, малцинствени и социално слаби, маргинализирани групи от населението и други групи в неравностойно положение, които не могат да си позволят собствен дом или жилище под наем на пазарни цени и за които не съществува предлагане на жилища за такъв вид ползватели.

**Очаквани резултати:**

С реализацията на проекта ще бъдат изградени 42 жилища и осигурени нормални условия за живот на 100 души, предтсавители на целевите групи. Проектът ще допринесе за интеграцията на маргинализирани групи, в.т.ч. и ромското население в Община Перник, насърчаване на социалното включване и заетост, осигуряване на достъп до здравни услуги, приобщаване на младите роми към образователния процес и предоставяне на възможност за възпитание на техните деца. С подобряване на достъпа на лица с увреждания ще увеличат значително възможностите на икономически неактивното население, както и заетостта на хората със затруднена мобилност.

**Обхват на услугата:**

**Предметът на поръчката е „Изготвяне на финансов анализ“** за кандидатстване с проект „Изграждане на социални жилища в кв. Тева – общинска сграда с капацитет 100 души“ по инвестиционен приоритет „Социална инфраструктура“, като част от „Инвестиционна програма за изпълнение на Интегриран план за градско възстановяване и развитие на гр. Перник за периода 2014-2020 г.“ по Приоритетна ос 1 „Устойчиво и интегрирано градско развитие“ на Оперативна програма „Региони в растеж“2014-2020г.

Съгласно Насоките за кандидатстване, Приложение О1 „Приложими режими по държавни помощи при предоставянето на безвъзмездна финансова помощ по Оперативна програма „Региони в растеж“ 2014-2020“ и“ Приложение О2 „Указания за оценка на съответствието на проектните приложения с приложимия режим по държавни помощи по Оперативна програма „Региони в растеж“ 2014-2020“, всяко проектно предложение, което има потенциал да генерира приходи и тези приходи могат да бъдат оценени към момента на кандидатстване, следва да бъде придружено от финансов анализ.

В конкретния случай проектът включва мерки, представляващи държавна помощ и задължително следва да бъде придружен от финансов анализ по отношение на обектите, за които е налице компенсация за услуга от общ икономически интерес /УОИИ/.

Социалните жилища, финансирани по ОПРР, следва да бъдат разграничени от общия общински жилищен фонд, като подходът при определянето на наема на социалните жилища следва да бъде различен и да се базира на принципа за осигуряване на достъп до жилище на най-крайно нуждаещи се социални групи на социално приемлива цена, което позволява освен ползване на социално жилище и задоволяване на всички останали битови потребности на лицата. С оглед гарантиране съответствие с правилата в областта на държавните помощи, финансовият анализ следва да докаже, че размерът на наема няма да превишава разходите за поддръжка и осигуряване функционирането на сградите и прилежащите им пространства. Изпълнението на посоченото условие гарантира, че в размера на компенсацията са включени само нетните разходи за осъществяване на дейността.

Финансовият анализ да бъде изготвен в съответствие Насоките на Европейската комисия за изготвяне на Анализ разходи-ползи на инвестиционни проекти и да отговаря на всички условия по чл. 5 от Решението на Комисията от 20.12.2011г. относно прилагането на член 106, параграф 2 от ДФЕС за държавна помощ под формата на компенсация за обществена услуга.

Финансовият анализ следва да бъде съобразен с разпоредбите на Решение на Комисията от 20 декември 2011 година17, Регламент 360/2012 и Компенсации за УОИИ съгласно Решение на ЕК 2012/21/ЕС, както и действащото законодателство в областта на прилагане на режимите на държавна помощ и услуги от общ икономически интерес.

Финансовият анализ следва да се предостави във формат (Word) и формат (Excel) с отключени формули, което да позволи неговото разглеждане и оценка, включително проверка на получените финансови резултати. Между двете части на финансовия анализ следва да има взаимна обвързаност и проследяемост.

Прогнозна стойност: 4150.00 /четири хиляди сто и петдесет/ лева без ДДС.

Изготвянето на финансов анализ е допустим разход по линия на проект „Изграждане на социални жилища в кв. Тева – общинска сграда с капацитет 100 души“ по Приоритетна ос 1 „Устойчиво и интегрирано градско развитие“ на Оперативна програма „Региони в растеж“2014-2020г.